Jakob Sõnajalg

Jakob Sõnajalg (3. november 1887 Mäo vald – 4. mai 1947 Paide) oli Eesti poliitik. 

Jakob Sõnajalg õppis Paide linnakoolis ja H. Treffneri eragümnaasiumis. 1909. aastal sai Jakob Sõnajalg kodukülas kooliõpetaja koha. 1917. aastal oli ta Järva maakonna miilitsakomitee abiesimees ja esimeste omavalitsuste valimiste järele Järva maakonnanõukogu liige ning maakonnavalitsuse sekretär. 1918. aasta algul oli ta enamlaste käes vangis, algul Naissaarel, hiljem Krestõ vanglas Petrogradis. Vabaks sai Bresti rahulepingu põhjal ja Eestisse pääses 1918. aasta aprillis. 

1918. aastal asus tööle Järva maakonnavalitsuses. Sõjaminister Konstantin Pätsi erilisel volitusel organiseeris Järvamaa kaitsepataljoni ja võttis osa pataljoni esimestest lahingutest enamlastega.Maaomavalitsus nr 18. Jakob Sõnajalg, Eesti Maakondade Liidu häälekandja 25. novembril 1925, lk 314-315

Ta oli 1919–1935Maawalitsuste kooseisud 3-liikmelisteks. Isiklikul palwel ja terwislikel põhjustel lahkub ametist Järwa maawalitsuse esimees Jakob Sõnajalg., Päewaleht, nr. 69, 11 märts 1934 Järva maakonnavalitsuse ja maavalitsuse esimees, Asutava Kogu liige Eesti Tööerakonna rühma liikmena ning alates 2. augustist 1936 Konstantin Koniku asemel V Riigikogu liige. Ta oli ka Paide linnavolinik. 1936. aastal valiti ta Paide põllumeeste konvendi liikmeks.

Juunis 1929 Järva maavanemana ametis olnud Jakob Sõnajalg kimbutas Rakveret külastades sealses raudteejaamas naiste WC-s naisi, mispeale kutsuti maavanemale politsei.

29. jaanuaril 1934 teatas Uudisleht, et Järva Maavalitsuse esimees Jakob Sõnajalg on end oma kabinetis üles poonud.https://dea.digar.ee/page/uudisleht/1934/01/29/1 Järva maavalitsuse esimehe vabasurm. Uudisleht, 29. jaanuar 1934, nr. 21, lk. 1. Teade ei vastanud tõele.https://dea.digar.ee/page/rahvalehtvabamaa/1934/01/30/3 Väljamõeldud surmasõnum. Rahvaleht, 30. jaanuar 1934, nr. 12, lk. 3.

16. mail 1938 määras Rakvere ringkonnakohus talle karistuseks omastamise, raiskamise ja võltsimise eestJärva maaisad kohtu ees., Maa Hääl: maarahva ajaleht, nr. 53, 6 mai 1938 kaheksa aastat sunnitööd.Sunnitööle ja vangimajja! Rahvaleht, 17. mai 1938, nr. 60, lk. 3.

Jakob Sõnajala kaks tütart, Virve ja Laine, emigreerusid 1944. aasta suurpõgenemise ajal Ameerikasse, kus nende järeltulijad siiani elavad.

 Viited 

 Välislingid 
Jakob Sõnajalg 50-aastane

Kategooria:Asutava Kogu liikmed
Kategooria:V Riigikogu liikmed
Kategooria:Järva maavanemad
Kategooria:Paide linnavolikogu liikmed
Kategooria:Põllumeeste konventide liikmed
Kategooria:Eesti Tööerakonna poliitikud
Kategooria:Eesti õpetajad
Kategooria:Järvamaa Üliõpilaskogu liikmed
Kategooria:Vabadussõja veteranid
Kategooria:Paide Sillaotsa kalmistule maetud
Kategooria:Sündinud 1887
Kategooria:Surnud 1947